smcproject/ml-wiki-sentences huggingface dataset:
നീല ഇംഗ്ലീഷ് വിലാസം https://ml.wikipedia.org/wiki/Blue നീല — Spectral coordinates — Wavelength 440–490 nm Frequency ~680–610 THz — Commonly represents — ice , water , sky , sadness , winter , royalty , boys , cold , calm , magic , trueness (taken from the fact that the sky is blue in its constancy, i.e.: 'true blue', the sky is unwaveringly blue on a clear day), conservatism (universally) , liberalism (US) , and capitalism About these coordinates — Colour coordinates — Hex triplet #0000FF sRGB B ( r , g , b ) (0, 0, 255) HSV ( h , s , v ) (240 ° , 100%, 100%) Source HTML/CSS B : Normalized to [0 – 255] (byte)
400 മുതൽ 490 നാനോമീറ്റർ വരെയുള്ള വൈദ്യുതകാന്തിക വികിരണരാജിയിലെ പ്രകാശം സൃഷ്ടിക്കുന്ന നിറമാണ് നീല .
പ്രാഥമികവർണ്ണങ്ങളിൽ ഒന്നുമാണിത്.
പ്രകൃതിയിൽ പലയിടങ്ങളിലും നീല നിറം കാണപ്പെടുന്നു.
ഭൂമിയെ ബഹിരാകാശത്ത് നിന്ന് വീക്ഷിക്കുമ്പോഴും നീല നിറമാണ് പ്രമുഖമായി കാണുന്നത്.
ആകാശത്തിന്റെ നിറവും കടലിന്റെ നിറവും നീലയുടെ വകഭേദങ്ങളാണ്.
ചിത്രശലഭങ്ങളിലും പക്ഷികളിലും നീല നിറം കാണപ്പെടുന്നുണ്ട്.
വിവിധ തരത്തിലുള്ള പൂക്കളും നീല നിറത്തിൽ കാണപ്പെടുന്നു.
ഇന്ത്യയിൽ കായികരംഗത്തിന്റെ പ്രതീകമായി നീലനിറം ഉപയോഗിക്കുന്നു .
വിവിധ രാജ്യങ്ങളുടെ പതാകകളിലും നീല നിറം ഉപയോഗിക്കുന്നുണ്ട്.
നീല നിറത്തിൽ കാണപ്പെടുന്ന വിഷമുള്ള തവള .
ബ്രസീലിൽ കാണപ്പെടുന്നു അവലംബം
പുതുമന ചോമാതിരി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പതിനേഴാം നൂറ്റാണ്ടിൽ കേരളത്തിൽ ജീവിച്ചിരുന്ന ഗണിതജ്ഞനാണ് പുതുമന ചോമാതിരി .
ത്രികോണമിതി , കലനം , അനന്തശ്രേണികൾ തുടങ്ങിയ ഗണിതശാസ്ത്രശാഖകളെക്കുറിച്ച് പരാമർശിക്കുന്ന'കരണപദ്ധതി'യെന്ന സുപ്രധാന ഗ്രന്ഥത്തിന്റെ രചയിതാവാണ് ഇദ്ദേഹം.
ത്രികോണമിതി, കലനം തുടങ്ങിയ ഗണിതശാസ്‌ത്രശാഖകൾ പാശ്ചാത്യലോകത്ത്‌ വികാസം പ്രാപിക്കുന്നതിനും മുമ്പ്‌ കേരളത്തിലെ പ്രതിഭകൾ അവ കണ്ടെത്തിയിരുന്നു എന്ന്‌ തെളിയിക്കുന്ന ഒട്ടേറെ കൃതികളുണ്ട്‌.
ആ ഗ്രന്ഥപരമ്പരയിൽ സുപ്രധാന സ്ഥാനം അർഹിക്കുന്ന കൃതിയാണ്‌ 'കരണപദ്ധതി'.
ചോമാതിരിയുടെ ജീവിതകാലമായ പതിനേഴാം നൂറ്റാണ്ടിൽത്തന്നെയാണ് ഐസക് ന്യൂട്ടണും , ലൈബനിസും പാശ്ചാത്യലോകത്ത് കലിതം (കാൽക്കുലസ്) കണ്ടെത്തിയത്.
പുതാതനഭാരതത്തിൽ ജ്യോതിശാസ്‌ത്രവും ഗണിതശാസ്‌ത്രവും ജ്യോതിഷവും കൂടിക്കുഴഞ്ഞാണ്‌ കിടന്നത്‌.
അതിനാൽ ഇവ ഒറ്റശാസ്‌ത്രമായി കണക്കാക്കപ്പെട്ടു.
ഇന്ത്യയിലെ പല ജ്യോതിശാസ്‌ത്രഗ്രന്ഥങ്ങളും ഗണിതശാസ്‌ത്രഗ്രന്ഥങ്ങളും ജ്യോതിഷഗ്രന്ഥങ്ങളായും ശാസ്‌ത്രജ്ഞർ ജ്യോതിഷികളായും ഇന്നും തെറ്റിദ്ധരിക്കപ്പെടുന്നു.
ഇത്തരത്തിൽ വേണ്ടത്ര അറിയപ്പെടാതെ പോയവരിൽ പുതുമന ചോമാതിരിയും ഉൽപ്പെടുന്നു.
ചോമാതിരിയുടെ ജീവിതകാലത്തെക്കുറിച്ച്‌ പണ്ഡിതർ വ്യത്യസ്‌ത അഭിപ്രായങ്ങൾ പ്രകടിപ്പിട്ടുണ്ട്‌. ' ദൃഗ്ഗണിതം ' എന്ന ഗണിതഗ്രന്ഥം രചിച്ച വടശ്ശേരി പരമേശ്വരന്റെ (1360-1455) കാലത്താണ്‌ ചോമാതിരിയും ജീവിച്ചിരുന്നതെന്ന്‌, വടക്കുംകൂർ രാജരാജവർമ , ഉള്ളൂർ തുടങ്ങിയവർ നേരത്തെ രേഖപ്പെടുത്തിയിട്ടുണ്ട്‌.
എന്നാൽ, പ്രശസ്‌ത പണ്ഡിതനായ കെ.വി. ശർമയാണ്‌ ചോമാതിരിയുടെ കാലം കണ്ടെത്തിയത്‌.
കെ.വി.ശർമ നടത്തിയ കണക്കുകൂട്ടൽ പ്രകാരം, 1660-ൽ തൃശ്ശൂരിൽ പുതുമന ഇല്ലത്താണ്‌ ചോമാതിരി (സോമയാജി) ജനിച്ചത്‌.
1732-ൽ അദ്ദേഹം കരണപദ്ധതി രചിച്ചു.
1740-ൽ അന്തരിച്ചു.
കേരളത്തിൽ നിലവിലുണ്ടായിരുന്ന രണ്ട്‌ ഗണിതപദ്ധതികളാണ്‌ പരഹിതവും ദൃക്കും .
പൊതുവർഷം 683-ൽ ഹരിദത്തൻ ആവിഷ്‌ക്കരിച്ച സമ്പ്രദായമാണ്‌ പരഹിതം.
1430-ൽ വടശ്ശേരി പരമേശ്വരൻ ആണ്‌ ദൃക്‌ സമ്പ്രദായം ആവിഷ്‌ക്കരിച്ചത്‌.
പരഹിതസമ്പ്രദായമനുസരിച്ച്‌ കേരളത്തിൽ ജ്യോത്സ്യൻമാർ മുഹൂർത്തം ഗണിക്കുന്നത്‌ ഇപ്പോഴും പതിവാണ്‌; ഗ്രഹണം മുതലായവ ഗണിക്കുന്നത്‌ ദൃക്‌ സമ്പ്രദായം അനുസരിച്ചും.
ഈ രണ്ട്‌ ഗണിതപദ്ധതികളും ചോമാതിരി 'കരണപദ്ധതി'യിൽ ഉപയോഗിച്ചിട്ടുണ്ട്‌.
കരണപദ്ധതിയുടെ പഴയ കൈയെഴുത്തുപ്രതികൾ തമിഴ്‌നാട്ടിലും ആന്ധ്രയിലും നിന്ന്‌ കണ്ടെത്തിയിട്ടുണ്ട്‌.
ഇതിന്‌ ആ പ്രദേശങ്ങളിൽ പ്രചാരം സിദ്ധിച്ചിരുന്നു എന്നതിന്‌ തെളിവാണിത്‌.
കേരളത്തിലെ ഗണിത-ജ്യോതിശ്ശാസ്‌ത്രപാരമ്പര്യത്തിന്‌ രണ്ടു ഭാഗങ്ങളുണ്ട്‌-ഗണിതഭാഗവും ഫലഭാഗവും.
ആദ്യത്തേത്‌ ശുദ്ധശാസ്‌ത്രമാണ്‌.
ജാതകഗണനം ഫലപ്രവചനം എന്നിവ ഉൾപ്പെടുന്ന ജ്യോതിഷമാണ്‌ രണ്ടാംഭാഗം.
ഇവ സംബന്ധിച്ച കൃതികൾക്കു പുറമേ, നമ്പൂതിരിമാരുടെ ആചാരങ്ങൾ വിവരിക്കുന്ന ഒട്ടേറെ കൃതികൾ ചോമാതിരി രചിച്ചു.
ജാതകാദേശമാർഗം, ആശൗചം, ബഹ്വലച സ്‌മാർത്തപ്രായശ്ചിത്തം, വേണ്വാരോഹാഷ്‌ടകം, പഞ്ചബോധം, ന്യായരത്‌നം, ഗ്രഹണഗണിതം തുടങ്ങിയവയൊക്കെ അദ്ദേഹത്തിന്റെ ഗ്രന്ഥങ്ങളിൽ പെടുന്നു.
ജാതകാദേശം എന്നത്‌ ചോമാതിരി രചിച്ച പ്രശസ്‌ത ജ്യോതിഷകൃതിയാണ്‌.
മാനസഗണിതം എന്നൊരു കൃതി രചിച്ചിട്ടുള്ളതായി സൂചനയുണ്ടെങ്കിലും അത്‌ കണ്ടുകിട്ടിയിട്ടില്ല.
പ്രശസ്‌ത ഗണിതശാസ്‌ത്രജ്ഞനായ സംഗമഗ്രാമ മാധവൻ രചിച്ച വേണ്വാരോഹം എന്ന കൃതിയുടെ ചുവടുപിടിച്ച്‌ ചോമാതിരി രചിച്ച ഗ്രന്ഥമാണ്‌ വേണ്വാരോഹാഷ്ടകം .
ചന്ദ്രന്‌ ഓരോ കാലങ്ങളിലുള്ള സ്ഥാനവ്യതിയാനം കൃത്യമായി ഗണിക്കാൻ ഈ ഗ്രന്ഥം സഹായിക്കുന്നു.
ഗ്രഹചലനത്തെക്കുറിച്ചുള്ള ആധികാരികപഠനം അവതരിപ്പിക്കുന്ന എട്ട്‌ അധ്യായങ്ങളുള്ള കൃതിയാണ്‌ ന്യായരത്‌നം .
കാവ്യരൂപത്തിൽ എഴുതപ്പെട്ട ഗ്രന്ഥമാണിത്‌.
ആശൗചം, ബഹ്വലച സ്‌മാർത്തപ്രായശ്ചിത്തം എന്നീ കൃതികൾ ധർമശാസ്‌ത്രം എന്ന വിഭാഗത്തിൽ പെടുത്താവുന്നവയാണ്‌.
നമ്പൂതിരിമാരുടെ മരണസമയത്ത്‌ ആചരിക്കേണ്ട കാര്യങ്ങളുടെ വിശദീകരണമാണ്‌, മലയാളത്തിൽ രചിക്കപ്പെട്ട ആശൗചം എന്ന കൃതിയുടെ ഉള്ളടക്കം.
അതിൽ 18 ശ്ലോകങ്ങളുണ്ട്‌.
173 ശ്ലോകങ്ങളിൽ രചിക്കപ്പെട്ട സംസ്‌കൃതകൃതിയാണ്‌ ബഹ്വലച സ്‌മാർത്തപ്രായശ്ചിത്തം.
ഉപനയനം , വിവാഹം തുടങ്ങിയവയ്‌ക്ക്‌ ലോപം സംഭവിച്ചാൽ നമ്പൂതിരിമാർ അനുഷ്‌ഠിക്കേണ്ട കാര്യങ്ങളാണ്‌ ഈ ഗ്രന്ഥത്തിലുള്ളത്‌.
പുതുവത്സര പ്രതിജ്ഞ ഇംഗ്ലീഷ് വിലാസം https://ml.wikipedia.org/wiki/New_Year%27s_resolution
വർഷാരഭവുമായി ബന്ധപ്പെട്ട് ലോകത്തു നിലവിലുള്ളൊരു ചടങ്ങാണ് പുതുവത്സര പ്രതിജ്ഞ .
പാശ്ചാത്യസംസ്കാരത്തിൽ ഇതു സർവ്വസാധാരണമാണ്.
എന്നാൽ ഇന്നിത് ലോകമൊട്ടുക്കും കാണപ്പെടുന്നു.
ഒരു വ്യക്തി അഭികാമ്യമല്ലാത്ത സ്വഭാവമോ പെരുമാറ്റമോ മാറ്റാനോ വ്യക്തിപരമായ ലക്ഷ്യം കൈവരിക്കാനോ അല്ലെങ്കിൽ അവരുടെ ജീവിതം മെച്ചപ്പെടുത്താനോ വർഷാരംഭത്തോടെ തീരുമാനിക്കുകയാണിവിടെ ചെയ്യുന്നത്.
ഒരു വർഷത്തെ കാലയളവാണു സാധാരണഗതിയിൽ ഇതിനായി നൽകുക.
2014 ലെ ഒരു റിപ്പോർട്ടിൽ, പുതുവർഷത്തിലെ തീരുമാനങ്ങളിൽ പരാജയപ്പെട്ട 35% പങ്കാളികൾ തങ്ങൾക്ക് യാഥാർത്ഥ്യബോധമില്ലാത്ത ലക്ഷ്യങ്ങളായിരുന്നു ഉണ്ടായതെന്ന് പറഞ്ഞിരുന്നു, 33% പങ്കാളികൾ അവരുടെ പുരോഗതി നിരീക്ഷിച്ചില്ല, 23% അവരെ മറന്നു; പ്രതികരിച്ച 10 പേരിൽ ഒരാൾ തങ്ങൾ വളരെയധികം തീരുമാനങ്ങൾ എടുത്തിട്ടുണ്ടെന്ന് അവകാശപ്പെട്ടു.
ബ്രിസ്റ്റോൾ സർവകലാശാലയിൽ നിന്ന് റിച്ചാർഡ് വൈസ്‌മാൻ 2007-ൽ നടത്തിയ പഠനത്തിൽ 3,000 പേർ പങ്കെടുത്തു.
അന്ന് ന്യൂ ഇയർ പ്രതിജ്ഞകൾ അവതരിപ്പിച്ചവരിൽ 88% പേർ പരാജയപ്പെട്ടിരുന്നു, പഠനത്തിൽ പങ്കെടുത്തവരിൽ 52% പേർക്കും തുടക്കത്തിൽ തന്നെ വിജയമുണ്ടെന്ന് ആത്മവിശ്വാസമുണ്ടായിരുന്നവരായിരുന്നു.
ഇതിന്റെ ലക്ഷ്യം നല്ല  നിയന്ത്രണത്തിൽ ക്രമമായി ഏർപ്പെടുമ്പോൾ പുരുഷന്മാർ 22%-ത്തോളം ലക്ഷ്യം കൈവരിക്കുന്നു, ചെറുതും അളക്കാവുന്നതുമായ ലക്ഷ്യങ്ങളുടെ അടിസ്ഥാനത്തിൽ തീരുമാനങ്ങൾ എടുക്കാനും അവർക്കു കഴിയുന്നുണ്ട്.
പ്രധാനപ്പെട്ട ചില പ്രതിജ്ഞകൾ ദാനധർമാധികൾ നടത്തി കൂടുതൽ സഹായങ്ങൾ നൽകാമെന്ന് വാഗ്ദാനം ചെയ്യുക കൂടുതൽ ഉറച്ചുനിൽക്കാൻ ശ്രമിക്കുക പരിസ്ഥിതിയുമായി ബന്ധപ്പെട്ട് കൂടുതൽ ഉത്തരവാദിത്തമുള്ളവരാകാൻ ശ്രമിക്കുക.
മാനസിക ക്ഷേമം മെച്ചപ്പെടുത്തുക: ക്രിയാത്മകമായി ചിന്തിക്കുക, കൂടുതൽ തവണ ചിരിക്കുക, ജീവിതം ആസ്വദിക്കുക ധനകാര്യങ്ങൾ മെച്ചപ്പെടുത്തുക: കടത്തിൽ നിന്ന് രക്ഷപ്പെടുക, പണം ലാഭിക്കുക, ചെറിയ നിക്ഷേപം നടത്തുക കരിയർ മെച്ചപ്പെടുത്തുക: നിലവിലെ ജോലിയിൽ മികച്ച പ്രകടനം നടത്തുക, മികച്ച ജോലി നേടുക, സ്വന്തമായി ബിസിനസ്സ് സ്ഥാപിക്കുക വിദ്യാഭ്യാസം മെച്ചപ്പെടുത്തുക: ഗ്രേഡുകൾ മെച്ചപ്പെടുത്തുക, മികച്ച വിദ്യാഭ്യാസം നേടുക, പുതിയത് പഠിക്കുക (ഒരു വിദേശ ഭാഷ അല്ലെങ്കിൽ സംഗീതം പോലുള്ളവ), കൂടുതൽ സമയം പഠനത്തിനായി വിനിയോഗിക്കുക, കൂടുതൽ പുസ്തകങ്ങൾ വായിക്കുക, കഴിവുകൾ മെച്ചപ്പെടുത്തുക സ്വയം മെച്ചപ്പെടുത്തുക: കൂടുതൽ ഓർഗനൈസുചെയ്യുക, സമ്മർദ്ദം കുറയ്ക്കുക, മുഷിഞ്ഞവരാവാതിരിക്കുക, സമയം നിയന്ത്രിക്കുക, കൂടുതൽ സ്വതന്ത്രമായിരിക്കുക, ഒരുപക്ഷേ ടെലിവിഷൻ കുറച്ച് കാണുക, കുറച്ച് മാത്രമുള്ള വീഡിയോ ഗെയിമുകൾ കളിക്കുക നല്ല യാത്രകൾ നടത്തുക; കൂടുതൽ യാത്രകൾ നടത്തുക മറ്റുള്ളവരെ സഹായിക്കാൻ സന്നദ്ധസേവനം നടത്തുക, ജീവിത നൈപുണ്യം പരിശീലിപ്പിക്കുക, നാഗരിക സദ്‌ഗുണം ഉപയോഗിക്കുക, ചാരിറ്റിക്ക് നൽകുക, ഒരു ചാരിറ്റി ഓർഗനൈസേഷനിൽ പാർട്ട് ടൈം ജോലി ചെയ്യാൻ സന്നദ്ധസേവകർ ആവുക ആളുകളുമായി മികച്ച ബന്ധം പുലർത്തുക, സാമൂഹിക കഴിവുകൾ മെച്ചപ്പെടുത്തുക, സാമൂഹിക ബുദ്ധി വർദ്ധിപ്പിക്കുക പുതിയ ചങ്ങാതിമാരെ ഉണ്ടാക്കുക കുടുംബാംഗങ്ങളുമായി ഗുണനിലവാരമുള്ള സമയം ചെലവഴിക്കുക സ്ഥിരതാമസമാക്കുക, വിവാഹനിശ്ചയം നടത്തുക / വിവാഹം കഴിക്കുക, കുട്ടികളുണ്ടാകുക കായികരംഗത്ത് അല്ലെങ്കിൽ വ്യത്യസ്ത പ്രവർത്തനങ്ങളിൽ കൂടുതൽ ഏർപ്പെടുക സോഷ്യൽ മീഡിയയിൽ കുറച്ച് സമയം ചെലവഴിക്കുക (ഫേസ്ബുക്ക്, ഇൻസ്റ്റാഗ്രാം, ട്വിറ്റർ, ടംബ്ലർ മുതലായവ) വ്യത്യസ്തമോ വൈരുദ്ധ്യമോ ആയ കാഴ്ചപ്പാടുകൾ കേൾക്കാൻ കൂടുതൽ സമയം ചെലവഴിക്കുക അവലംബം
പുതുമന ഗോവിന്ദൻ നമ്പൂതിരി ഇംഗ്ലീഷ് വിലാസം https://ml.wikipedia.org/wiki/Puthumana_Govindan_Nampoothiri
ഉത്തര കേരളത്തിലെ നമ്പൂതിരിമാരുടെ പ്രധാന അനുഷ്ഠാന കലയായ തിടമ്പ് നൃത്ത കലാകാരനാണ് പുതുമന ഗോവിന്ദൻ നമ്പൂതിരി .
40 വർഷമായി ഉത്തരകേരളത്തിലെ ക്ഷേത്രങ്ങളിൽ തിടമ്പുനൃത്തം അവതരിപ്പിച്ചു വരുന്നു.
2014 ൽ തിടമ്പ് നൃത്തത്തിനുള്ള കേരള സംഗീതനാടക അക്കാദമിയുടെ കലാശ്രീ പുരസ്‌കാരം ലഭിച്ചു.
മാടമന ശങ്കരൻ എമ്പ്രാന്തിരിയുടെ ശിഷ്യനാണ്.
ക്ഷേത്ര മതിൽക്കെട്ടിനുള്ളിൽ ഒതുങ്ങിയിരുന്ന ഈ കലാരൂപത്തെ ജനകീയമാക്കാനുള്ള ശ്രമം നടത്തി.
പുരസ്കാരങ്ങൾ കേരള സംഗീതനാടക അക്കാദമിയുടെ കലാശ്രീ പുരസ്‌കാരം (2014) അവലംബം ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help )
പുതുമൈ പിത്തൻ ഇംഗ്ലീഷ് വിലാസം https://ml.wikipedia.org/wiki/Pudumai_pithan
പ്രമുഖനായ ഒരു തമിഴ് സാഹിത്യകാരനാണ് പുതുമൈ പിത്തൻ എന്ന പേരിലെഴുതിയിരുന്ന സി. വിരുദാചലം (25 ഏപ്രിൽ 1906 – 5 മേയ് 1948).
പുരോഗമനാശയങ്ങളാലും സാമൂഹ്യ വിമർശനത്താലും അദ്ദേഹത്തിന്റെ രചനകൾ ആധുനിക തമിഴ് സാഹിത്യത്തിൽ നിർണായക സ്വാധീനം ചെലുത്തിയവയാണ്.
2002 ൽ അദ്ദേഹത്തിന്റെ രചനകൾ തമിഴ്നാട് സർക്കാർ പൊതു സഞ്ചയത്തിൽ ലഭ്യമാക്കിയിട്ടുണ്ട്.
തമിഴ്നാട്ടിലെ കടലൂരിനു സമീപമുള്ള തിരുപദ്രിപുലിയൂരിൽ ജനിച്ച വിരുദാചലം.
ഗിഞ്ചി, കല്ലക്കുറിച്ചി, ദിണ്ടിവനം എന്നീസ്ഥലങ്ങളിൽ അദ്ധ്യയനം നടത്തി..
തിരുനെൽവേലി ഹിന്ദു കോളേജിൽ നിന്ന് 1931 ൽ ബിരുദ പഠനം പൂർത്തിയാക്കി.
ആ വർഷം തന്നെ കമലയെ വിവാഹം കഴിച്ചു.
ഗാന്ധി,മണിക്കൊടി മാസികകളിൽ കഥകളെഴുതി സാഹിത്യ രംഗത്ത് സജീവമായി.
ദിനമണി , ഊഴിയൻ , ദിനസരി തുടങ്ങിയ പത്രങ്ങളിലും പ്രവർത്തിച്ചു.
ഔവ്വയാർ , കാമവല്ലി തുടങ്ങിയ സിനിമകൾക്കു തിരക്കഥയെഴുതി.
1945 ൽ പർവ്വതകുമാരി പ്രൊഡക്ഷൻസ് എന്ന പേരിൽ സിനിമാ നിർമ്മാണക്കമ്പനി ആരംഭിച്ചു.
വസന്തവല്ലി എന്നൊരു സിനിമ നിർമ്മിക്കാനാരംഭിച്ചെങ്കിലും മുഴുമിക്കാനായില്ല.
പൂനെയിൽ രാജമുക്തി എന്ന സിനിമാ നിർമ്മാണത്തിനിടെ ക്ഷയ രോഗ ബാധയാൽ മരണമടഞ്ഞു.
ഇദ്ദേഹത്തിന്റെ കൃതികളിലെ മോപ്പസാങിന്റെ അമിത സ്വാധീനം വിമർശനത്തിനു വിധേയമായിട്ടുണ്ട്.
കൃതികൾ വിവാദങ്ങൾ
പുതുമൈപ്പിത്തന്റെ  തുൻപ കേണി, പൊൻനഗരം എന്നീ കഥകൾ മദ്രാസ് സർവകലാശാല പാഠപുസ്തകത്തിൽ നിന്ന് ദളിത് ജീവിതത്തെ പരിഹസിക്കുന്നു എന്ന കാരണം കാട്ടി പിൻവലിച്ചിരുന്നു.
മദിരാശി സർവകലാശാല നീക്കിയ പുതുമൈപിത്തന്റെ പൊൻനഗരം എന്ന കഥയുടെ ശബ്ദ ലേഖനം അവലംബം ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ Puthumaipithan – His Contribution to Modern Tamil Literature ↑ A.R. Venkatachalapathy, Foreword to Annai itta thee (in Tamil) ↑ http://www.thehindu.com/news/national/tamil-nadu/pudumaipithans-2-short-stories-removed-from-madras-university-curriculum/article5719687.ece പുറം കണ്ണികൾ
പുതുലോകം History of the New World "Historia antipodum oder newe Welt".
Matthäus Merian, 1631.
ഭൂമിയുടെ പശ്ചിമാർദ്ധഗോളത്തിലെ ഭൂരിഭാഗം സ്ഥലങ്ങളെയും വിശേഷിപ്പിക്കാൻ ഉപയോഗിക്കുന്ന ഒരു വാക്കാണ് പുതുലോകം (New World) .
പ്രത്യേകമായി കരീബിയൻ ദ്വീപുകളും ബെർമുഡയും ഉൾപ്പെട്ട അമേരിക്കകളെയും ഈ വാക്ക് ഉപയോഗിച്ച് സൂചിപ്പിക്കുന്നു.
പതിനാറാം നൂറ്റാണ്ടിനുമുമ്പും യൂറോപ്യൻമാർക്കുശേഷവും ആഫ്രിക്ക , യൂറോപ്പ് , ഏഷ്യ എന്നിവിടങ്ങളുമായി ലോകത്തെക്കുറിച്ച് ചിന്തിച്ചിരുന്ന ക്ലാസിക്കൽ ജിയോഗ്രാഫർമാരുടെ ഭൂമിശാസ്ത്രപരമായ ചക്രവാളത്തെ വിപുലീകരിച്ചുകൊണ്ട് ഏജ് ഡിസ്ക്കവറിയിൽ അമേരിക്കൻസ് എന്നു വിളിക്കപ്പെടുന്നതിന് ശേഷം ഈ പദം ആരംഭിച്ചു.
ഇപ്പോൾ കൂട്ടമായി പഴയ ലോകമെന്നാണു് ഇതിനെ അറിയപ്പെടുന്നത് (a.k.a. ആഫ്രോ യുറേഷ്യ).
ഇറ്റാലിയൻ explorer Amerigo Vespucci ന് നൽകിയ മണ്ടസ് നോവസ് എന്ന ലഘുലേഖ പ്രസിദ്ധീകരിച്ചതിന് ശേഷം ഈ വാക്യം പ്രാമുഖ്യം നേടി.
അമേരിക്കയെ "ലോകത്തിന്റെ നാലാംഭാഗം" എന്നും വിളിച്ചിരുന്നു.
Sebastian Münster 's map of the New World, first published in 1540 ഉപയോഗം
"പഴയ വേൾഡ്" ഉം "പുതിയ ലോകം" എന്ന പദവും ചരിത്രപരമായ പശ്ചാത്തലത്തിൽ അർഥമാക്കുന്നത് ലോകത്തിലെ പ്രമുഖ ഇക്കോസോണുകളെ വേർതിരിച്ചെടുക്കാനും അതിൽ ഉത്ഭവിച്ച സസ്യ, ജന്തുജാലങ്ങളെ വർഗ്ഗീകരിക്കാനുമാണ്.
ഇതും കാണുക അമേരിക്കകളുടെ യൂറോപ്യൻ കോളനിവത്കരണം അവലംബം ബാഹ്യ ലിങ്കുകൾ
പുതുവൈപ്പ് ഇംഗ്ലീഷ് വിലാസം https://ml.wikipedia.org/wiki/Puthuvype
എറണാകുളം ജില്ലയിലെ വൈപ്പിൻ ദ്വീപിലെ ഒരു ഗ്രാമമാണ് പുതുവൈപ്പ് .
ഇന്ന് നിരവധി വികസനപ്രവർത്തനങ്ങൾ നടക്കുന്ന ഒരു പ്രദേശമാണിത്.
1334 ൽ വൈപ്പിൻ കര ഉത്ഭവിച്ചപ്പോൾ പുതുവൈപ്പ് രൂപപ്പെട്ടിരുന്നില്ല(കടൽ വെച്ചുണ്ടായത് കൊണ്ടാണ് ഈ കരയ്ക്ക് 'വയ്പ്പ്' എന്ന പേര് ഉണ്ടായത് പിന്നീട് ഇത് വൈപ്പിൻ എന്നായി)1950ലെ വർഷക്കാലത്ത് കിഴക്കൻ പ്രദേശങ്ങളിൽ ശക്തമായ മഴപെയ്തപ്പോൾ മണ്ണും ചെളിയും കലർന്ന മഴവെള്ളം കൊച്ചി അഴിമുഖത്തിലൂടെ കടലിലേക്ക് പ്രവഹിച്ചു, ഒരു ദിവസം വെളുപ്പിന് ഓച്ചൻ തുരുത്തുകാർ പടിഞ്ഞാറോട്ട് നോക്കിയപ്പോൾ കടൽ നിന്ന ഭാഗത്ത് നീളത്തിലും വീതിയിലും ഗോതമ്പിന്റെ നിറമുള്ള കുറുക്ക് പോലത്തെ ചെളി അടിഞ്ഞു കൂടി കിടക്കുന്നു.
ദിവസങ്ങൾ കഴിയുംത്തോറും കടൽ പുറകോട്ട് മാറുകയും ചെളിവെച്ച കരയുണ്ടാകുകയും ചെയ്തു.
അങ്ങനെ പുതുതായി വെച്ച കരയായത് കൊണ്ടാണ് ഈ കരയ്ക്ക് പുതുവൈപ്പ് എന്ന പേര് കിട്ടിയത്.
ചെളിയിൽ പല ഭാഗത്തായി കെട്ടികിടന്ന വെള്ളം ചെറിയ തോടുകളും വലിയ തോടുകളും ഉണ്ടാക്കി.
ഇതിൽ എറ്റവും വലിയ തോടാണ് വൈപ്പിൻ മുതൽ മാലിപ്പുറം വരെ നീണ്ട് കിടക്കുന്ന പൊഴി എന്നറിയപ്പെടുന്ന ആർ.എം.പി  തോട്.
വളക്കൂറുള്ള ചെളി കലർന്ന മണ്ണിൽ പുല്ലുകൾ തഴച്ചു വളർന്നു.
ദൂരസ്തലങ്ങളിൽ നിന്നും കന്നുകാലികൾക്ക് പുല്ല് ശേഖരിക്കുവാൻ ആളുകൾ വന്ന് തുടങ്ങി,ചിലർ കന്നുകാലികളെ മേയ്ക്കുന്നതിനായി ഈ പ്രദേശം ഉപയോഗിച്ചു.
സാവകാശം പലരും ഭൂമി കയ്യേറാൻ തുടങ്ങി.
കടൽ ഓച്ചൻതുരുത്തായിരുന്നപ്പോൾ അവിടെ താമസിച്ചിരുന്ന മത്സ്യതൊഴിലാളികൾ പുതിയ കരയിൽ കടലിനടുത്തേക്ക് നീങ്ങി ഭൂമികയ്യേറി താമസം തുടങ്ങി.
ചിലർ ചീന വലകൾ സ്താപിച്ചു.
ഇന്നത്തെ പുതുവൈപ്പ് ലൈറ്റ്ഹൗസ് നിൽക്കുന്ന ഭൂമിയിൽ 32 ചീനവലകളുണ്ടായിരുന്നു .1950ൽ തന്നെയാണ് വൈപ്പിൻ-മുനമ്പം റോഡിന്റെ നിർമ്മാണം ആരംഭിക്കുന്നത്.
നിലവിൽ പുതുവൈപ്പിലെ പെട്രോനെറ്റ് എൽ.എൻ.ജിയുടെ പാചകവാതകസംഭരണികൾ
നിരവധി വികസന പ്രവർത്തനങ്ങൾ നടക്കുന്ന പ്രദേശമാണ് പുതുവൈപ്പ്, ഗെയ്ലിന്റെ എൽ.എൻ.ജി പ്രോജക്ട് , കെ.ആർ.എൽ ന്റെ എസ്.പി.എം പ്രോജക്ട് , ഐ.ഒ.സി യുടെ എൽ.പി.ജി പ്രോജക്ട്, തുടങ്ങിയ കോടിക്കണക്കിന് രുപയുടെ പദധതികൾ ഇവിടെ അന്തിമ ഘട്ടത്തിലെത്തി നിൽക്കുന്നു.
എറണാകുളം ജില്ലയിലെ വൈപ്പിൻ ദ്വീപിൻടെ തീര പ്രദേശത്തെ തെക്കേയറ്റം വൈപ്പിൻ മുതൽ പുതുവൈപ്പ് വരെ ആറ് കിലോ മീറ്റർ നീളത്തിലായി ഈ പദധതികൾ നടക്കുന്നു.
പുതുവൈപ്പിനെ പ്രത്യേക സെസ് മേഖലയായി മാറ്റിയിരിക്കുന്നു.
നിർദ്ദിഷ്ട വല്ലാർപാടം കണ്ടെയ്നർ ടെർമിനൽ പുതുവൈപ്പിനു സമീപത്താണ് പുതുവൈപ്പ് ലൈറ്റ്ഹൗസ് പുതുവൈപ്പ് വിളക്കുമാടത്തിന്റെ വടക്കുപടിഞ്ഞാറുനിന്നുള്ള ദൃശ്യം
1979 നവംബർ 15ന് പണിത് തീർത്ത ലൈറ്റ്ഹൗസ് 1980 ഏപ്രിൽ 5നാണ് പ്രവർത്തനം തുടങ്ങിയത്.
ഇതിണ്ടെ ഉയരം 163 അടിയാണ്  
ആദ്യം കൊച്ചിൻ ലൈറ്റ്ഹൗസ് എന്നായിരുന്ന ഇതിന്റെ പേര് ഇപ്പോൾ വൈപ്പിൻ ലൈറ്റ്ഹൗസ് എന്നാക്കി മാറ്റി.
വൈകുന്നേരം 3 മുതൽ 5 വരെ പ്രവേശനമുള്ള ഇവിടെ ചുറ്റി ചുറ്റിയുള്ള കോവണി പടികൾ കയറി മുകളിലെത്തിനോക്കിയാൽ എറണാകുളം ജില്ലയുടെയും അയൽജില്ലകളൂടെ ചില ഭാഗങ്ങളുടെയും പ്രകൃതിഭംഗി ആസ്വദിക്കാൻ കഴിയും ഈ മനോഹാരിത നേരിൽക്കാണുവാൻ വിദേശികളടക്കം പല ടൂറിസ്റ്റുകളും ദിവസവും എത്തിച്ചേരാറുണ്ട്.
കടലിൽ പോകുന്ന മത്സ്യ തൊഴിലാളികൾക്കും, ബോട്ടുകൾക്കും, കപ്പലുകൾക്കും രാത്രിയിൽ ദിശയറിയുന്നതിന് ലൈറ്റ്ഹൗസിൽ നിന്നുമുള്ള വെളിച്ചം 26 കി.
മി. വരെ പ്രവഹിക്കുന്നു.
മലയാറ്റൂർ മലയിൽ നിന്നാൽ ലൈറ്റ്ഹൗസിൽ നിന്നും പ്രവഹിക്കുന്ന പ്രകാശം കാണാം.
വൈകുന്നേരം 6 മുതൽ രാത്രി മുഴുവനും ഇതിൽ നിന്നും 'കറങ്ങുന്ന പ്രകാശം' വന്നു കൊണ്ടിരിക്കും.
Puthuvype എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുതുമല ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2010 ഡിസംബർ മുതൽ തുടരുന്നു.
പത്തനംതിട്ട ജില്ലയിലെ അടൂർ താലൂക്കിലെ ഏഴംകുളം ഗ്രാമപഞ്ചായത്തിലെ ഒന്നാം വാർഡിൽ പെടുന്ന ഗ്രാമമാണ് പുതുമല .
പുതുവത്സരം ഇംഗ്ലീഷ് വിലാസം https://ml.wikipedia.org/wiki/New_Year
ഒരു വർഷത്തിന്റെ അവസാനവും മറ്റൊരു വർഷത്തിന്റെ തുടക്കവുമായി വരുന്ന ദിവസങ്ങളിൽ ചില സംസ്കാരവുമായി ബന്ധപ്പെട്ടുകിടക്കുന്ന ആഘോഷമാണ്‌ പുതുവത്സരം .
പല രാജ്യങ്ങളിലുമായുള്ള വ്യത്യസ്ത കലണ്ടർ സമയങ്ങളിലാണ് പുതുവത്സരം ആഘോഷിക്കുന്നത്.
ഒരു പുതുവത്സരത്തിൽ നിന്ന് അടുത്ത പുതുവത്സരത്തിലേക്ക് മുന്നൂറ്റി അറുപത്തി അഞ്ചേ കാൽ (365 ¼) ദിവസം വരും.
പുറം കണ്ണികൾ New year celebrations എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുതുമായോ നദി ഇംഗ്ലീഷ് വിലാസം https://ml.wikipedia.org/wiki/Putumayo_River
ആമസോൺ നദിയുടെ ഒരു പോഷകനദിയാണ് ഇകാ നദി അഥവാ പുതുമായോ നദി (Spanish: Río Putumayo, Portuguese: Río Içá).
ഇത് ജാപുര നദിയുടെ പടിഞ്ഞാറായിട്ട് ആ നദിക്ക് സമാന്തരമായിട്ടാണ് ഒഴുകുന്നത്.
ഈ നദി കൊളംബിയയുമായും ഇക്വഡോറുമായും പെറുവുമായും അതിർത്തി പങ്കിടുന്നു.
ഈ മൂന്ന് രാജ്യങ്ങളിലും പുതുമായോ എന്ന പേരിൽ അറിയപ്പെടുന്ന ഈ നദി ബ്രസീലിലേക്ക് കടക്കുമ്പോൾ ഇകാ എന്നറിയപ്പെടുന്നു.
അവലംബം പുറം കണ്ണികൾ {{ cite encyclopedia }} : Cite has empty unknown parameter: | HIDE_PARAMETER= ( help ) Hardenburg, W.E. 1913.
The Putumayo: The Devil's Paradise—Travels in the Peruvian Amazon Region and An Account of The Atrocities Committed Upon the Indians Therein .
London: T. Fisher Unwin.
https://archive.org/details/putumayodevilspa00hardrich
നോബുയോഷി അരാകി ഇംഗ്ലീഷ് വിലാസം https://ml.wikipedia.org/wiki/Nobuyoshi_Araki
ജാപ്പനീസ് ഫോട്ടോഗ്രാഫറും കണ്ടെമ്പററി ആർട്ടിസ്റ്റുമാണ് നോബുയോഷി അരാകി (ജനനം: മെയ് 25, 1940).
ലൈംഗികതയും അടിമത്വവും കലാപരമായി സമന്വയിപ്പിക്കുന്ന ഫോട്ടോഗ്രാഫി രീതിയുടെ പേരിൽ അദ്ദേഹം അറിയപ്പെടുന്നു.
അഞ്ഞൂറിലധികം പുസ്തകങ്ങൾ അദ്ദേഹത്തിന്റെതായി പ്രസിദ്ധീകരിക്കപ്പെട്ടിട്ടുണ്ട്.
1940 മെയ് 25 ന് ടോക്കിയോയിൽ ജനനം.
1959 മുതൽ ചിബ സർവകലാശാലയിൽ ചലച്ചിത്രവും ഫോട്ടോഗ്രാഫിയും പഠിച്ച അദ്ദേഹം 1963 ൽ അവിടെനിന്ന് ബിരുദം നേടി.
1968 ൽ, ഡെന്റു എന്ന പരസ്യ ഏജൻസിയിൽ ജോലി ചെയ്യവെ തന്റെ ഭാവി ഭാര്യയായ യോകോ ഓകിയെ കണ്ടുമുട്ടി.
അറിയപ്പെടുന്ന ഒരു ജാപ്പനീസ് കലാകാരനാണ് അരാകി.
അദ്ദേഹത്തിന്റെ പല ഫോട്ടോഗ്രാഫുകളും നഗ്നതയുടെയും ലൈംഗികതയുടെയും അതിപ്രസരമുള്ളവയാണ്.
അദ്ദേഹത്തിന്റെ ഫോട്ടോഗ്രാഫി പുസ്തകങ്ങളിൽ സെന്റിമെന്റൽ ജേർണി (1971), ടോക്കിയോ ലക്കി ഹോൾ (1990) എന്നിവ ഉൾപ്പെടുന്നു.
1990 ൽ അണ്ഡാശയ അർബുദം ബാധിച്ച് മരണമടഞ്ഞ ഭാര്യ യാക്കോയുമൊത്തുള്ള ജീവിതത്തിന്റെ ഡയറി കുറിപ്പുകളാണ് സെന്റിമെന്റൽ ജേർണി "1972-1992".
സെന്റിമെന്റൽ ജേർണിയുടെ ആദ്യ ഭാഗം അവരുടെ ദാമ്പത്യജീവിതം, മധുവിധു, ലൈംഗിക ബന്ധം എന്നിവയെക്കുറിച്ച് പ്രതിപാദിക്കുന്നതാണ്.
യോക്കോയുടെ അവസാന നാളുകളിൽ എടുത്ത ചിത്രങ്ങൾ വിന്റർ ജേണിയിൽ പ്രസിദ്ധീകരിച്ചിരുന്നു.
പാറും ബാഡ്‌ജറും അവരുടെ ഫോട്ടോബുക്ക് ഹിസ്റ്ററിയുടെ ആദ്യ വാല്യത്തിൽ അരാകിയുടെ സെറോക്കുസു ഷാഷിഞ്ചോ 24 ( സിറോക്സ്ഡ് ഫോട്ടോ ആൽബം ), സെഞ്ചിമെന്റരു നാ ടാബി ( സെന്റിമെന്റൽ ജേർണി ), ടോക്കിയോ ലക്കി ഹോൾ, ഷോകുജി ( ദ ബാങ്ക്വറ്റ് ) എന്നീ നാല് പുസ്തകങ്ങൾ ഉൾപ്പെടുത്തിയിരുന്നു.
സൺറൈസ് ആനിമേഷൻ സീരീസായ ബ്രെയിൻ പവേർഡിലേക്ക് അരാകി ഫോട്ടോകൾ നൽകിയിരുന്നു.
1981-ൽ, അരാകി ഹൈസ്കൂൾ ഗേൾ ഫേക്ക് ഡയറി എന്ന പേരിൽ ഒരു റോമൻ പോർണൊ ഫിലിം സംവിധാനം ചെയ്തിരുന്നു.
അരാകിയുടെ ആരാധകരെയും പിങ്ക് ഫിലിം വിഭാഗത്തിലെ ചിത്രങ്ങളുടെ ആരാധകരെയും ഒരേപോലെ നിരാശപ്പെടുത്തുന്നതായിരുന്നു ഈ ചിത്രം.
ഐസ്‌ലാൻഡിക് സംഗീതജ്ഞ ബ്യോക് അരാക്കിയുടെ ആരാധകയാണ്, അവർ അദ്ദേഹത്തിന്റെ ഫോട്ടോകൾക്ക് മോഡലായിട്ടുണ്ട്.
ബ്യോകിന്റെ അഭ്യർത്ഥനപ്രകാരം, 1997 ലെ അവരുടെ റീമിക്സ് ആൽബമായ ടെലിഗ്രാമിന്റെ കവറിനും ഉള്ളിലെ സ്ലീവ് പേജുകളും വേണ്ടി അദ്ദേഹം ഫോട്ടോയെടുത്തിരുന്നു.
അടുത്തിടെ അദ്ദേഹം പോപ്പ് ഗായിക ലേഡി ഗാഗയുടെ ഫോട്ടോയും പകർത്തി.
2005 ൽ, അമേരിക്കൻ സംവിധായകനായ ട്രാവിസ് ക്ലോസ്, അരാകിയെക്കുറിച്ച്, അരാകിമെന്ററി എന്ന പേരിൽ ഒരു ഡോക്യുമെന്ററി എടുത്തിരുന്നു, ഇത് ഈ കലാകാരന്റെ ജീവിതരീതിയും പ്രവർത്തനവും ചർച്ച ചെയ്യുന്നു.
2008 ൽ അരാകിക്ക് പ്രോസ്റ്റേറ്റ് കാൻസർ ഉണ്ടെന്ന് കണ്ടെത്തുകയും, ശസ്ത്രക്രിയയിലൂടെ ട്യൂമർ വിജയകരമായി നീക്കം ചെയ്യുകയും ചെയ്തു.
2010 ൽ അരാകിയുടെ പൂച്ച ചിരോ പ്രായമായി മരിച്ചു.
2013 ഒക്ടോബറിൽ, റെറ്റിന ധമനിയുടെ തടസ്സം മൂലം അരാകിയുടെ വലത് കണ്ണിലെ കാഴ്ച നഷ്ടപ്പെട്ടു.
ഈ അനുഭവത്തിൽ നിന്ന് പ്രചോദനം ഉൾക്കൊണ്ട് അദ്ദേഹം ടോക്കിയോയിലെ ടക ഇഷി ഗാലറിയിൽ 2014 ജൂൺ 21 ന് ലവ് ഓൺ ദ ലെഫ്റ്റ് ഐ എന്ന പേരിൽ എക്സിബിഷൻ നടത്തി.
ഇറ്റാലിയൻ ആഡംബര കമ്പനി ബോട്ടെഗ വെനെറ്റയുടെ ആവശ്യപ്രകാരം, ബ്രാൻഡിന്റെ സ്പ്രിംഗ് / സമ്മർ 2015 കാമ്പെയ്‌നിനായി ടോക്കിയോയിൽ വെച്ച് സസ്‌കിയ ഡി ബ്രൌ, സംഗ് ജിൻ പാർക്ക് എന്നിവരുടെ ഫോട്ടോയെടുത്തു.
മോഡലുകളോടുള്ള അടുപ്പത്തിന്റെ പേരിൽ അരാകി പ്രശസ്തനാണ്.
2011 ൽ ഇതിനെക്കുറിച്ച് ചോദിച്ചപ്പോൾ, താൻ ലൈംഗികതയിലൂടെയാണ് ഈ അടുപ്പം നേടുന്നതെന്ന് അദ്ദേഹം വീമ്പിളക്കുകയുണ്ടായി.
2018 ഏപ്രിലിൽ, 2001 മുതൽ 2016 വരെ അരാകിക്ക് വേണ്ടി പോസ് ചെയ്ത മോഡലായ കൌറി, അരാകിയുമായുള്ള ബന്ധത്തെക്കുറിച്ച് ഒരു ബ്ലോഗ് പോസ്റ്റ് എഴുതി, അതിൽ അരാകിയുടെ സാമ്പത്തികവും കലാപരവുമായ ചൂഷണത്തെക്കുറിച്ച് അവർ ആരോപിച്ചിരുന്നു.
“കരാർ ഇല്ലാതെ ജോലി ചെയ്യിപ്പിച്ചു, അപരിചിതർക്ക് മുന്നിൽ നഗ്ന രംഗങ്ങൾ ഉൾപ്പടെയുള്ള ഷൂട്ടുകളിൽ പങ്കെടുക്കാൻ നിർബന്ധിതയാക്കി, ശമ്പളം കൃത്യമായി നൽകിയിരുന്നില്ല, അതുപോലെ അവരുടെ നഗ്നചിത്രങ്ങൾ പലപ്പോഴും അവരുടെ സമ്മതമില്ലാതെ ഉപയോഗിക്കാറുണ്ട് എന്നിങ്ങനെയുള്ള ആരോപണങ്ങൾ കൌറി ഉന്നയിച്ചു.
2017 ൽ, കൌറിയുടെ ചില ഫോട്ടോകൾ‌ വീണ്ടും പ്രസിദ്ധീകരിക്കുകയോ പ്രദർശിപ്പിക്കുകയോ ചെയ്യരുതെന്ന്‌ അഭ്യർ‌ത്ഥിച്ചപ്പോൾ‌, കൌറിക്ക് അതിനുള്ള അവകാശമില്ലെന്ന്‌ മുന്നറിയിപ്പ് നൽകി അരാകി കത്തെഴുതി.
ഈ അനുഭവം തന്നെ മാനസിക ആഘാതത്തിലേക്കും അനാരോഗ്യത്തിലേക്കും നയിച്ചതായി കൌറി പറയുന്നു.
മി ടൂ പ്രസ്ഥാനം തന്നെ സംസാരിക്കാൻ പ്രേരിപ്പിച്ചതായി കൌറി പ്രസ്താവിച്ചു.
ഈ ആരോപണങ്ങൾ ഒരു ഫോട്ടോഗ്രാഫറും അദ്ദേഹത്തിന്റെ വിഷയവും തമ്മിലുള്ള പവർ ഡൈനാമിക്സിനെക്കുറിച്ച് ചോദ്യങ്ങൾ ഉണ്ടാകാൻ കാരണമായിട്ടുണ്ട്.
കൌറിയുടെ അവകാശവാദങ്ങളെക്കുറിച്ച് അവബോധം വളർത്തുന്നതിനായി, ആംഗ്രി ഏഷ്യൻ ഗേൾസ് അസോസിയേഷൻ എന്ന ആക്ടിവിസ്റ്റ് ഗ്രൂപ്പ്, 2018 ഡിസംബറിൽ സി / ഒ ബെർലിനിൽ അരാകിയുടെ ഫോട്ടോകളുടെ പ്രദർശനം ആരംഭിച്ചപ്പോൾ പ്രതിഷേധിച്ചിരുന്നു.
അവാർഡുകൾ 1964: ജപ്പാനിലെ ഫോട്ടോ റിപ്പോർട്ടിംഗിനുള്ള തായ്യോ പ്രൈസ്.
1964: സൺ പ്രൈസ്, ജപ്പാൻ.
1990: ഷാഷിൻ-നോ-കൈ പ്രൈസ്: ഫോട്ടോഗ്രാഫിക് സൊസൈറ്റി ഓഫ് ജപ്പാൻ 1991: ഏഴാമത്തെ ഹിഗാഷിക്കാവ പ്രൈസ്.
1994: ജപ്പാൻ ഇന്റർ ഡിസൈൻ ഫോറം ഗ്രാൻഡ് പ്രിക്സ്.
2008: ഓസ്ട്രിയൻ ഡെകറേഷൻ ഫോർ സയൻസ് ആന്റ് ആർട്ട്.
അരാകിയുടെ പുസ്തകങ്ങൾ (തിരഞ്ഞെടുത്തവ) സീറോക്കുസു ഷാഷിഞ്ചോ 1–25 ( സിറോക്സ്ഡ് ഫോട്ടോ ആൽബം 1–25): ഒരു ഫോട്ടോകോപ്പിയർ ഉപയോഗിച്ച് സ്വയം നിർമ്മിച്ച പുസ്തകങ്ങളുടെ ഒരു പരമ്പര, 1970 മുതൽ പ്രസിദ്ധീകരിച്ചു.
ഒരു പതിപ്പിൽ 70 പകർപ്പുകൾ.
സെഞ്ചിമെന്റരു നാ ടാബി.
(സെന്റിമെന്റൽ ജേർണി).
ടോക്കിയോ: സ്വയം പ്രസിദ്ധീകരിച്ചത്, 1971.
ശീർഷകവും വാചകവും ജാപ്പനീസ് ഭാഷയിൽ.
100 ബ്ലാക്ക് ആന്റ് വൈറ്റ് ഫോട്ടോഗ്രാഫുകൾ.
സെന്റിമെന്റൽ ജേർണി.
ടോക്കിയോ: കവഡെ ഷോബോ ഷിൻഷ, 2016.
ISBN 978-4-309-27700-4 .
ഫെയ്‌സ്സിമൈൽ പതിപ്പ്.
അരാക്കി എഴുതിയ ജാപ്പനീസ്, ഇംഗ്ലീഷ് ഭാഷകളിലെ ആമുഖത്തോടെ.
ടോക്കിയോ ലക്കി ഹോൾ.
ടോക്കിയോ ലക്കി ഹോൾ 1983–1985 ഷിൻജുകു കബുകി-ചോ ജില്ല.
ടോക്കിയോ: ഓഹ്ത സുപ്പൻ, 1990.
272 പേജ്.
കൊളോൺ: ടാസ്‌ചെൻ .
അക്കിര സ്യൂയി, അക്കിഹിറ്റോ യസുമി എന്നിവരുടെ പാഠങ്ങൾക്കൊപ്പം ഇംഗ്ലീഷ്, ഫ്രഞ്ച്, ജർമ്മൻ ഭാഷകളിലേക്ക് വിവർത്തനം ചെയ്തു.
704 പേജ്.
1997, ISBN 9783822881897 ; 2005, ISBN 9783822846810 ; 2015, ISBN 9783836556385 .
ഷോകുജി (ദ ബാങ്ക്വറ്റ്): ടോക്കിയോ: മാഗസിൻ ഹൌസ്, 1993.
32 ബ്ലാക്ക് ആൻഡ് വൈറ്റ്, 28 കളർ ഫോട്ടോഗ്രാഫുകൾ.
അരകിയുടെ എഴുത്തുകളും.
സെൽഫ്,ലൈഫ്,ഡെത്ത്.
ന്യൂയോർക്ക്: ഫൈഡൺ, 2005.
അക്കിക്കോ മിക്കി എഡിറ്റ് ചെയ്തത്.
ISBN 9780714845555 ISBN 9780714845555 .
ഫോട്ടോഗ്രാഫി ഫോർ ആഫ്റ്റർ ലൈഫ്.
ടോക്കിയോ: ഹൈബോൺഷ, 2014.
ISBN 978-4582278118 ISBN 978-4582278118 .
മരിയോ പെർനിയോളയുടെ "അരാക്കിസ് ഹെൽ" എന്ന ലേഖനത്തോടെ.
ടോക്കിയോ.
മ്യൂണിച്ച്: പിനാകോതെക് ഡെർ മോഡേൺ ; ഫോട്ടോഗ്രാഫി മാത്രം, 2017.
28 ഡിപ്റ്റിച്സ്.
ഉപന്യാസങ്ങളോടെ.
300 പകർപ്പുകളുടെ പതിപ്പ്.
അരാക്കി ബൈ അരാക്കി (ഇംഗ്ലീഷ്, ഫ്രഞ്ച്, ജർമ്മൻ ഭാഷകളിൽ).
കൊളോൺ: ടാസ്‌ചെൻ.
ISBN 978-3836551120 .
OCLC 917170400.
സിനിമകൾ അരാകിയുടെ ചിത്രങ്ങൾ ഹൈസ്കൂൾ ഗേൾ ഫേക്ക് ഡയറി (1981) ഐ നോ ഷിൻസെകായ് (1994) ഫ്ലവർ റോണ്ടോ 3 (2002) - ഡോക്യുമെന്ററി ഷോർട്ട് ഫ്ലവർ റോണ്ടോ 4 : കക്യോക്കു (2003) - ഡോക്യുമെന്ററി ഷോർട്ട് പെയിന്റിംഗ് ഫ്ലവേഴ്സ് ഇൻ സ്കൈ ഓവർ ദ ബാൽക്കണി (2004) - ഡോക്യുമെന്ററി ഫ്യൂഹറു (2004) - ഡോക്യുമെന്ററി ഷോർട്ട് അരാകിയെക്കുറിച്ചുള്ള സിനിമകൾ എ ലൈവ് ഡിവിഡി അരാക്കി ഓവർസീസ് 1997 - 2000 (2002) - ഡോക്യുമെന്ററി അരക്കിമെന്ററി (2004) - ട്രാവിസ് ക്ലോസ് സംവിധാനം ചെയ്ത ഡോക്യുമെന്ററി അരാകിയുടെ ജീവിതത്തെ അടിസ്ഥാനമാക്കിയുള്ള സിനിമകൾ ടോക്കിയോ ബിയോറി (1997) - നോബുയോഷി അരാകിയുടെ ഭാര്യ യോക്കോ അരാകിയുടെ ജീവിതത്തെ ആസ്പദമാക്കിയുള്ള ഒരു ബ്യോഗ്രഫിക്കൽ ഡ്രാമ.
നോബ്യൂഷി അരാക്കി, റിയോ ഇവമാറ്റ്സു എന്നിവർ രചിച്ച് നാവോട്ടോ ടകനക സംവിധാനം ചെയ്തത്.
അരാകി ദമ്പതികളായി നാവോ ടേക്കനകയും മിഹോ നകയാമയും അഭിനയിച്ചു.
ഇതിൽ ട്രെയിൻ കണ്ടക്ടറായി അരാക്കി ഒരു അതിഥി വേഷം ചെയ്തിരുന്നു.
എക്സിബിഷനുകൾ 2005: അരാകി ആന്റൺ കെർൺ ഗാലറി, ന്യൂയോർക്ക് സിറ്റി.
2006: ഇംപ്ലോഷൻ (പത്തുവർഷ വാർഷികം), ആന്റൺ കെർൺ ഗാലറി, ന്യൂയോർക്ക് സിറ്റി.
2008: ഫ്രണ്ട്സ് ആൻഡ് ഫാമിലി, ആന്റൺ കെർൺ ഗാലറി, ന്യൂയോർക്ക് സിറ്റി.
2009: അരാകി, ആന്റൺ കെർൺ ഗാലറി, ന്യൂയോർക്ക്
സിറ്റി.
2010: എക്സ്പോസ്ഡ്: വോയറിസം, സർവേലൻസ് ആൻഡ് ദ ക്യാമറ സിൻസ്1870, സാൻ ഫ്രാൻസിസ്കോ മ്യൂസിയം ഓഫ് മോഡേൺ ആർട്ട്, സാൻ ഫ്രാൻസിസ്കോ 2015: ദ പിസ്റ്റിൽസ് വാൾട്ട്സ്, ഗാലറി 51, ആന്റ്വെർപ്.
2018: ദ ഇൻകംപ്ലീറ്റ് അരാകി, മ്യൂസിയം ഓഫ് സെക്സ്, ന്യൂയോർക്ക് സിറ്റി 2018: നോബുയോഷി അരാകി: കാറ്റ-എംഇ, റാറ്റ് ഹോൾ ഗാലറി 2018: നോബുയോഷി അരാകി: മോൺസ്ട്രസ് പാരഡൈസ്, റു ആർട്സ് ഗാലറി, മോസ്കോ ശേഖരങ്ങൾ
അരകിയുടെ സൃഷ്ടികൾ ഇനിപ്പറയുന്ന ഗാലറികളുടെ പൊതു ശേഖരങ്ങളിൽ ഉൾപ്പെട്ടിട്ടുണ്ട്: ഇസ്രായേൽ മ്യൂസിയം, ജറുസലേം ടേറ്റ്, ലണ്ടൻ സാൻ ഫ്രാൻസിസ്കോ മ്യൂസിയം ഓഫ് മോഡേൺ ആർട്ട്, സാൻ ഫ്രാൻസിസ്കോ, സി‌എ മ്യൂസിയം ഓഫ് കണ്ടംപററി ആർട്ട്, ചിക്കാഗോ ആർട്ട് ഇൻസ്റ്റിറ്റ്യൂട്ട് ഓഫ് ചിക്കാഗോ നാഷണൽ സയൻസ് ആൻഡ് മീഡിയ മ്യൂസിയം, ബ്രാഡ്‌ഫോർഡ്, യുകെ ആംസ്റ്റർ‌ഡാം സ്റ്റെഡെലിജ് മ്യൂസിയം മ്യൂസിയം ഫോർ മോഡേൺ കുൻസ്റ്റ്, ഫ്രാങ്ക്ഫർട്ട് ഗോയറ്റ്സ് കളക്ഷൻ, മ്യൂണിച്ച്, ജർമ്മനി പരാമർശങ്ങൾ പുറം കണ്ണികൾ ജപ്പാൻ ടൈംസിൽ സിബി ലിഡെൽ എഴുതിയ "നോബുയോഷി അറാക്കി: ഇൻറ്റിമേറ്റ് ഫോട്ടോഗ്രഫി: ടോക്കിയോ, നൊസ്റ്റാൾജിയ ആൻഡ് സെക്സ്" Archived 2012-12-19 at Archive.is
നോബൽ സമ്മാന ജേതാക്കളായ സ്ത്രീകളുടെ പട്ടിക All Nobel Prizes won by women (1901-2018)